CELEX: 31982D0794
Language: el
Date: 1982-11-15 00:00:00
Title: 82/794/Ευρατόμ: Απόφαση τού Συμβουλίου τής 15ης Νοεμβρίου 1982 γιά τήν έγκριση τών τροποποιήσεων τού καταστατικού τής κοινής επιχειρήσεως «Kernkraftwerk Lingen GmbH»

Avis juridique important

|

31982D0794

82/794/Ευρατόμ: Απόφαση τού Συμβουλίου τής 15ης Νοεμβρίου 1982 γιά τήν έγκριση τών τροποποιήσεων τού καταστατικού τής κοινής επιχειρήσεως «Kernkraftwerk Lingen GmbH»  

Επίσημη Εφημερίδα αριθ. L 329 της 25/11/1982 σ. 0027 - 0028 Ισπανική ειδική έκδοση: Κεφάλαιο 12 τόμος 4 σ. 0086  Πορτογαλική ειδική έκδοση : Κεφάλαιο 12 τόμος 4 σ. 0086 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Νοεμβρίου 1982  για την έγκριση των τροποποιήσεων του καταστατικού της κοινής επιχειρήσεως «Kernkrafwerk Lingen GmbH»  (82/794/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 50 και το άρθρο 47,  την πρόταση της Επιτροπής,  Εκτιμώντας:  ότι το Συμβούλιο, με την απόφαση 64/64/Ευρατόμ (1), ενέκρινε τη σύσταση της «Kernkraftwerk Lingen GmbH» ως κοινής επιχειρήσεως κατά την έννοια της συνθήκης·  ότι το Συμβούλιο ενέκρινε τις διαδοχικές αυξήσεις του εταιρικού κεφαλαίου της κοινής επιχειρήσεως από 2,240 εκατομμύρια DM σε 80 εκατομμύρια DM με τις αποφάσεις 65/46/Ευρατόμ (2), 66/57/Ευρατόμ (3), 67/20/Ευρατόμ (4), 68/417/Ευρατόμ (5) και 69/437/Ευρατόμ (6)·  ότι οι εταίροι της κοινής επιχειρήσεως αποφάσισαν, στις 24 Αυγούστου 1981, να αποξηλώσουν τον πυρηνικό σταθμό της εταιρείας ·  ότι, η έκτακτη γενική συνέλευση των εταίρων της κοινής επιχειρήσεως αποφάσισε, κατά τη συνεδρίαση της 20ής Οκτωβρίου 1981, μείωση του εταιρικού κεφαλαίου από 80 εκατομμύρια DM σε 20 εκατομμύρια DM καί, κατά συνέπεια, τροποποίηση του καταστατικού της κοινής επιχειρήσεως·  ότι η μείωση του κεφαλαίου αντιστοιχεί με τη μείωση των δραστηριοτήτων της κοινής επιχειρήσεως που προκύπτει από την αποξήλωση του πυρηνικού σταθμού·  ότι η μείωση αυτή αντιστοιχεί με χρηστή οικονομική διαχείριση της κοινής επιχειρήσεως·  ότι η πείρα που αποκτάται από το πρόγραμμα αποξηλώσεως αυτού του πυρηνικού σταθμού παρουσιάζει ιδιαίτερο ενδιαφέρον για την περαιτέρω ανάπτυξη της πυρηνικής ενέργειας εντός της Κοινότητας, δεδομένου ότι πρόκειται για μία από τις πρώτες αποξηλώσεις πυρηνικού σταθμού ελαφρού ύδατος εντός της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση των άρθρων 4, 4α και 12 του καταστατικού της κοινής επιχειρήσεως «Kernkraftwerk Lingen GmbH» , που προσαρτάται στην παρούσα απόφαση.  Άρθρο 2  Η παρούσα απόφαση αρχίζει να ισχύει την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 15 Νοεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. 214 της 24. 12. 1964, σ. 3642/64.  (2) ΕΕ αριθ. 225 της 31. 12. 1965, σ. 3305/65.  (3) ΕΕ αριθ. 240 της 27. 12. 1966, σ. 4037/66.  (4) ΕΕ αριθ. 140 της 4. 7. 1967, σ. 7.  (5) ΕΕ αριθ. L 308 της 23. 12. 1968, σ. 20.  (6) ΕΕ αριθ. L 302 της 2. 12. 1969, σ. 17.   ΠΑΡΑΡΤΗΜΑ  Τροποποιήσεις του καταστατικού της κοινής επιχειρήσεως «Kernkraftwerk Lingen GmbH»  1. Το άρθρο 4 του καταστατικού της εταιρείας αντικαθίσταται από το ακόλουθο κείμενο:  «Άρθρο 4  Το κεφάλαιο της εταιρείας ανέρχεται σε 20 000 000 DM (είκοσι εκατομμύρια γερμανικά μάρκα).»  2. Το άρθρο 4α του καταστατικού της εταιρείας καταργείται.  3. Το άρθρο 12 του καταστατικού της εταιρείας αντικαθίσταται από το ακόλουθο κείμενο:  «Άρθρο 12  Κάθε τμήμα 2 500 DM ενός εταιρικού μεριδίου παρέχει δικαίωμα μιας ψήφου.»